പി.ജിക്ക് വര്ഗീയ പാഠഭാഗങ്ങള് വ്യാപക പ്രതിഷേധം പി.ജിക്ക് വര്ഗീയ പാഠഭാഗങ്ങള് വ്യാപക പ്രതിഷേധംസംസ്ഥാന തലത്തില് വ്യാപക പ്രതിഷേധമുയര്ത്തുമെന്ന് പ്രതിപക്ഷ വിദ്യാര്ഥി സംഘടനകള് പടങ്ങള് SP 03, SP 07, SP 08കണ്ണൂര്: കണ്ണൂര് സര്വകലാശാല പി.ജി സിലബസില് വര്ഗീയ പാഠഭാഗങ്ങള് ഉള്പ്പെടുത്തിയ സംഭവത്തില് വ്യാപക പ്രതിഷേധം. നീക്കത്തിനെതിരെ സംസ്ഥാന വ്യാപക പ്രതിഷേധമുയര്ത്താനാണ് പ്രതിപക്ഷ വിദ്യാര്ഥി സംഘടനകളുടെ തീരുമാനം. സിലബസിലെ സംഘ് പരിവാര് ആശയങ്ങള് പ്രചരിപ്പിക്കുന്ന നടപടിക്കെതിരെ എം.എസ്.എഫ് ജില്ല കമ്മിറ്റി സര്വകലാശാല മാര്ച്ച് നടത്തി. കെ.എസ്.യു കണ്ണൂര് സര്വകലാശാല കാമ്ബസിലേക്ക് നടത്തിയ മാര്ച്ചില് സിലബസ് കത്തിച്ച് പ്രതിഷേധിച്ചു. യൂത്ത് കോണ്ഗ്രസ് സംസ്ഥാന വൈസ് പ്രസിഡന്റ് റിജില് മാക്കുറ്റി ഉദ്ഘാടനം ചെയ്തു. ഇടതുപക്ഷ സിന്ഡിക്കേറ്റ് സംഘ്പരിവാറിന്െറ കുഴലൂത്തുകാരായി മാറിയെന്ന് മാക്കുറ്റി പറഞ്ഞു. കെ.എസ്.യു ജില്ല പ്രസിഡന്റ് പി. മുഹമ്മദ് ഷമ്മാസ് അധ്യക്ഷത വഹിച്ചു. വിഷയത്തില് കഴിഞ്ഞ ദിവസം നടന്ന സര്വകലാശാല സെനറ്റ് യോഗത്തില് താന് ഉന്നയിച്ച അടിയന്തര പ്രമേയം മാറ്റിവെച്ചത് ദൗര്ഭാഗ്യകരമാണെന്ന് അംഗം ആര്.കെ. ബിജു പറഞ്ഞു. സിലബസില് മാറ്റങ്ങള് വരുത്തണമെന്ന് ബിജു അടിയന്തര പ്രമേയത്തിലൂടെ ആവശ്യപ്പെട്ടിരുന്നു. എന്നാല്, വൈസ് ചാന്സലര് അടുത്ത യോഗത്തിലേക്ക് ഇത് മാറ്റിവെക്കുകയായിരുന്നുവെന്നും അദ്ദേഹം പറഞ്ഞു. ആര്.എസ്.എസ് രാഷ്ട്രീയ നയത്തിന് കേരളത്തിലെ ഇടതുപക്ഷം പിന്തുണ നല്കുന്നതിന്െറ തെളിവാണ് ഇത്തരം പ്രവര്ത്തനങ്ങളെന്ന് ഡി.സി.സി പ്രസിഡന്റ് മാര്ട്ടിന് ജോര്ജ് അഭിപ്രായപ്പെട്ടു. വിവാദ സിലബസ് പിന്വലിക്കാന് വൈസ് ചാന്സലര് തയാറാകണമെന്ന് മുസ്ലിം ലീഗ് ജില്ല ജനറല് സെക്രട്ടറി അഡ്വ. അബ്ദുല് കരീം ചേലേരി അഭിപ്രായപ്പെട്ടു. വിദ്യാഭ്യാസ വകുപ്പും സര്ക്കാര് തന്നെയും സംഘ്പരിവാറിന്െറ പിടിയിലാണെന്നാണ് ഇത് സൂചിപ്പിക്കുന്നതെന്നും അദ്ദേഹം ആരോപിച്ചു. സിലബസിനെ കാവിവത്കരിക്കാനുള്ള നീക്കം ചെറുത്തു തോല്പിക്കുക, പാഠഭാഗം പുന:പരിശോധിക്കുക തുടങ്ങിയ ആവശ്യങ്ങളുന്നയിച്ച് ഫ്രറ്റേണിറ്റി കണ്ണൂര് യൂനിവേഴ്സിറ്റിലേക്ക് മാര്ച്ച് സംഘടിപ്പിച്ചു. ജില്ല പ്രസിഡന്റ് ലുബൈബ് ബഷീര് ഉദ്ഘാടനം ചെയ്തു.